
Parlamentul  României

Camera Deputaților
	

	Comisia pentru buget,

finanţe şi bănci

Bucureşti, 18.03.2025


	
	Nr. 7c-2/210 

PLx 449/2019


BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea art.101 din LEGEA nr.227 din 8 septembrie 2015 privind Codul fiscal, transmise Comisiei pentru buget, finanţe şi bănci, pentru dezbatere pe fond, cu adresa nr. PLx.449 din 8 octombrie 2019. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

	Bogdan - Iulian HUŢUCĂ


	
	[image: image2.jpg]


 

Parlamentul  României

Camera Deputaților
	

	Comisia pentru buget,

finanţe şi bănci

Bucureşti, 03.03.2026

	
	Nr. 7c-2/210 

PLx 449/2019



RAPORT
asupra proiectului de Lege pentru modificarea şi completarea art.101 din LEGEA nr.227 din 8 septembrie 2015 privind Codul fiscal

În conformitate cu prevederile art. 95 din Regulamentul Camerei Deputaţilor, republicat, cu  modificările ulterioare, Comisia pentru buget, finanţe şi bănci, a fost sesizată, prin adresa nr. PLx.449 din 8 octombrie 2019, spre dezbatere pe fond, cu proiectul de Lege pentru modificarea şi completarea art.101 din LEGEA nr.227 din 8 septembrie 2015 privind Codul fiscal.


Senatul, în calitate de primă Cameră sesizată, a adoptat proiectul de Lege ca urmare a depășirii termenului de adoptare, potrivit art.75 alin.(2) teza a III-a din Constituția României republicată.
Conform prevederilor art. 75 din Constituţia României, republicată şi ale art. 92, alin. (9) din Regulamentul Camerei Deputaţilor, republicat, cu  modificările ulterioare, Camera Deputaţilor este Cameră decizională. 

La dezbaterea inițiativei legislative s-au avut în vedere avizele Consiliului Legislativ, Consiliului Economic și Social, Comisiei pentru drepturile omului, culte şi problemele minorităţilor naţionale, Comisiei pentru muncă şi protecţie socială şi Comisiei pentru politică economică, reformă şi privatizare.

Guvernul nu susține adoptarea proiectulului de Lege.
Proiectul de Lege vizează modificarea şi completarea Legii nr.227/2015, astfel încât impozitul să se calculeze prin aplicarea cotei de impunere de 10% asupra venitului impozabil de până la 10.000 de lei lunar din pensii, iar pentru venitul impozabil de peste 10.000 de lei lunar din pensii să se aplice o cotă de impunere de 90%.
Potrivit prevederilor art. 62 și art.133 din Regulamentul Camerei Deputaţilor, republicat, cu  modificările ulterioare, membrii Comisiei pentru buget, finanţe şi bănci au examinat proiectul de Lege în ședință din data de 03 martie 2026, cu prezență fizică și online. La lucrările comisiei, deputații şi-au înregistrat prezenţa conform listei de prezenţă. 
La dezbaterea proiectului de Lege a participat, în calitate de invitat, domnul Attila György - Secretar de stat în cadrul Ministerului Finanțelor.

În urma finalizării dezbaterilor, membrii comisiei au hotărât, cu majoritate de voturi, să transmită plenului Camerei Deputaților prezentul raport prin care se propune respingerea proiectului de Lege pentru modificarea şi completarea art.101 din LEGEA nr.227 din 8 septembrie 2015 privind Codul fiscal.

În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan - Iulian HUŢUCĂ
	
	SECRETAR,
Iulius – Marian FIRCZAK

	
	
	

	
	
	


	Şef serviciu, 

Giorgiana Ene
	
	

	Consultant parlamentar, 

Andreea Ștefan
	
	


